نصیر آباد : کمشنر نصیرآباد ڈویژن بشیر احمد بنگلزئی مچ آ ڈویژن اٹ رہنگوک آ اُلس آن خواست کرینے کہ او ترکی و شام نا زمی جمب انا زہمی آ ایلم تیکن دعا کیر و زند انا کل بشخ آتیان تعلق تخوک آ بندغ آک بایدے حکومت بلوچستان نا کنڈآن جوڑ کروک آ امدادی فنڈز ریلیف اٹ جوان وڑاٹ بشخ ہلیر۔ کمشنر نصیرآباد پارینے کہ تدوک آ سال پاکستان اٹ تاریخی آ نوکاپ اٹی برادر اسلامی ملک ترکی پاکستان نا نوکاپ نا زہمی تا ہراوڑ کمک ءِ کریر اوفتے اُست آن دننگپ۔ دا وخت آ ترکی و شام نا مسلمان تا ہم حالیت ہراوڑ کہ پاکستان نا ئس۔ ہندا سوب آن پاکستانی قوم ترکی و شامی انا ایڑھ و ایلم تا دا سخت انگا ساعت اٹ اوفتتون کمک کیر۔
(خ ن)
